Dua Lipa

Dua Lipa  (født 22. august 1995 i London) er en britisk sanger, låtskriver og modell av kosovoalbansk opprinnelse. Hun begynte sin sangkarriere som 14-åring da hun begynte å synge andres sanger på YouTube. Hun ble i 2015 signert av Warner Music Group, og hennes første singel ble utgitt kort tid etter det. I 2017 vant hun EBBA-prisen. Hun ga ut sitt selvtitulerte debutalbum i 2017. Albumet inneholdt singler som «Be the One», «IDGAF» og «New Rules», som oppnådde førsteplass på listene i Storbritannia og havnet blant de ti beste i USA.I 2018 vant hun to BRIT-priser. Senere samme år ga hun ut «One Kiss» med Calvin Harris, som ble årets mest solgte singel i Storbritannia.I 2019 mottok hun to Grammy-priser for beste nye artist og beste danseinnspilling for singelen «Electricity» (med Silk City).Hennes andre studioalbum, Future Nostalgia, ble utgitt i mars 2020 og mottok velvillige anmeldelser. Den inneholdt blant annet singlene «Don't Start Now», «Physical» og «Levitating». I 2021 vant hun Grammy-pris for beste popalbum og BRIT pris for årets britiske album og britiske kvinnelige solist.


== Privatliv ==

Dua Lipa, hvis fornavn betyr «kjærlighet» på albansk, ble født i London i en etnisk albansk familie fra Pristina. Faren hennes, Dukagjin Lipa, er også sanger. I 2008 flyttet hun med familien til Kosovo, men kom tilbake til London et år senere for å satse på en sangkarriere. I en alder av 14 begynte hun å legge ut egne coveropptak av sanger av Pink og Nelly Furtado på YouTube og fikk også arbeidet som fotomodell.
Sammen med sin far opprettet hun i 2016 The Sunny Hill Foundation, som donerer til innbyggerne i Kosovo. Foreldrene flyttet fra Kosovo til Storbritannia hvor Lipa ble født.


== Karriere ==
Lipa begynte å jobbe med debutalbumet under Warner Bros. Records 2015. Hun ga ut sitt selvtitulerte debutalbum 2. juni 2017. Det fikk positive anmeldelser fra kritikere og ble det mest streamede albumet av en kvinne på Spotify.I juli 2017 ga hun ut singelen «New Rules», som nådde nummer 1 i Storbritannia og ble hennes første topp 10 hit i Billboard Hot 100. Singelen ble hennes mest suksessrike på den tiden.I januar 2018 mottok Lipa nominasjoner i fem kategorier ved BRIT Awards, flere nominasjoner enn noen annen artist det året. Hun vant to priser. Det året ga hun ut en annen vellykket singel, «IDGAF». Hennes singel med Calvin Harris, «One Kiss», ble utgitt i april 2018. Det ble Storbritannias mest solgte singel i 2018.I februar 2019 vant hun sine to første Grammy-priser for beste nye artist og beste danseinnspilling for singelen «Electricity» (med Silk City).Singelen hennes «Don't Start Now» nådde topp 3 i både USA og Storbritannia. Albumet, med tittelen «Future Nostalgia», ble utgitt 27. mars 2020 og mottok utbredt ros fra kritikere. Albumet nådde nummer 1 i Storbritannia og flere andre land. I august samme år ga hun ut sitt første remixalbum med tittelen «Club Future Nostalgia». I mars 2021 vant hun Grammy-prisen for beste popalbum.


== Diskografi ==


=== Album ===
2017 - Dua Lipa
2020 - Future Nostalgia


== Referanser ==


== Eksterne lenker ==
(en) Offisielt nettsted 
(en) Dua Lipa – kategori av bilder, video eller lyd på Commons 
(en) Dua Lipa på Internet Movie Database 
(fr) Dua Lipa på Allociné 
(en) Dua Lipa hos Rotten Tomatoes 
(en) Dua Lipa hos TV Guide 
(en) Dua Lipa hos The Movie Database 
(en) Dua Lipa på Apple Music 
(en) Dua Lipa på Boomplay 
(en) Dua Lipa på Discogs 
(en) Dua Lipa på MusicBrainz 
(en) Dua Lipa på SoundCloud 
(en) Dua Lipa på Spotify 
(en) Dua Lipa på Songkick 
(en) Dua Lipa på Last.fm 
(en) Dua Lipa på Genius — sangtekster 
(en) Dua Lipa på AllMusic 
(en) Dua Lipa på Twitter 
(en) Dua Lipa på Facebook 
(en) Dua Lipa på Instagram 
(en) Dua Lipa på YouTube 
(en) Dua Lipa på Myspace 
Dua Lipa på TikTok 
Dua Lipa på Dailymotion